ગુજરાત એસ.ટી નિગમ સારી અને સુરક્ષિત સેવાનો દાવો કરે છે, પરંતુ નિગમની મોટા ભાગની બસોને ધક્કો મારવાથી જ ચાલતી પકડે છે. મળતી માહિતી પ્રમાણે એસ.ટીની ૨,૮૩૯ બસો એવી છે જે બેટરી અને સ્ટાર્ટર વિનાની છે. આ બસોને જ્યારે પણ શરૃ કરવાની હોય ત્યારે મુસાફરોએ ધક્કા મારવા પડે છે. ફેબ્રુઆરી માસ દરમિયાન એસ.ટી વર્કશોપમાં આવેલી બસોના અંાકડા જોતા માહિતી મળે છે કે નિગમની ૭,૨૬૬ બસોમાંથી અડધાથી વધુ બસો તો રિપેરિંગમાં છે. ૨,૫૭૪ બસોની બ્રેક ફેલ થઈ છે, જ્યારે ૩,૯૨૭ બસોમાંથી ૯૦૦ બસો તો બંધ હાલતમાં છે. રાજ્યમાં એસ.ટીના ૧૬ ઝોન છે. જેમાં ૭,૨૬૬ બસો છે જેનું સંચાલન ગુજરાત રાજ્ય પરિવહન નિગમના હાથમાં છે. ૭,૨૬૬ બસોમાંથી એક હજારથી વધુ બસો સ્પેરપાર્ટ્સ ટાયર અને ટ્યૂબના કારણે બંધ હાલતમાં છે, જ્યારે બેટરી અને સ્ટાર્ટરના કારણે ૨,૮૦૦ બસોથી વધુ બસો ધક્કા મારીને ચલાવવી પડે છે. જેમાં સૌથી વધુ બસો રાજકોટમાં ૮૪૮, હિંમતનગરની ૫૯૦, ગોધરાની ૩૦૮ છે. આ ઉપરાંત અમદાવાદની ૪૯૫, પાલનપુરની ૪૪૮ છે. રાજકોટ, વલસાડ ડિવિઝનમાં સૌથી વધુ બસો એવી છે જે રિપેરિંગ માટે વર્કશોપમાં મોકલાઈ હોય. માટે જો ગુજરાતની એસ.ટીમાં સવારી કરો છો તો બધી બસો સારી છે તેવી ભાવના સાથે નહીં, પરંતુ ગમે ત્યારે નીચે ઊતરીનેધક્કા મારવાની તૈયારી સાથે મુસાફરી કરવાની.